*KLASA: 402-01/20-01/01*

*URBROJ: 2170-56-01-20-01*

*Rijeka, 22. listopada 2020. godine*

*Na temelju čl. 11 Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko – goranska županija (KLASA: 022-04/17-01/32, URBROJ: 2170/1-01-01/5-17-11 od 11. rujna 2017.) i Odluke Školskog odbora o raspisivanju javnog natječaja za zakup dijela Školskog prostora donesene na 57. sjednici, Ekonomska škola Mije Mirkovića Rijeka, Ivana Filipovića 2, Rijeka, raspisuje dana 22. listopada 2020. godine*

***JAVNI NATJEČAJ***

***ZA DAVANJE U ZAKUP DIJELA POSLOVNOG PROSTORA***

*● Ekonomska škola Mije Mirkovića Rijeka, na adresi sjedišta, daje u zakup:*

*maksimalno 15 učionica koje se smiju koristiti isključivo za potrebe obrazovanja.*

*● Minimalni početni iznos mjesečne zakupnine iznosi 50,00 kn po satu korištenja jedne (1) učionice. Cijena sadrži stvarne troškove korištenja prostora (režijski troškovi). Škola u trenutku objave natječaja nije u sustavu PDV-a.*

*● Vrijeme trajanja zakupa: 5 godina od dana sklapanja ugovora*

*● Vrijeme korištenja učionica: radnim danima i vikendom u vrijeme kada nema nastave ovisno o potrebama zakupnika*

***Kriteriji za odabir najpovoljnije ponude:***

1. *Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najveći iznos zakupnine.*
2. *Ako na javni natječaj pristignu dvije ili više valjanih ponuda s jednakim iznosom mjesečne zakupnine, povoljnijom će se smatrati ranije pristigla ponuda.*

*U natječaju mogu sudjelovati**sve domaće i strane pravne i fizičke osobe registrirane za obavljanje predmetne djelatnosti.*

*Pravo prvenstva prilikom sklapanja ugovora o zakupu ostvaruju osobe prema Zakonu o pravima hrvatskih branitelja iz Domovinskog rata i članova njihovih obitelji i Zakona o zakupu i kupoprodaji poslovnog prostora – ukoliko ispunjavaju uvjete iz natječaja i prihvate najviši ponuđeni iznos zakupnine. Ponuditelji s prvenstvenim pravom dužni su se pisano u ponudi, odnosno najkasnije pri otvaranju ponuda, pisano izjasniti o korištenju prava prvenstva uz dostavu dodatnih dokumenata navedenih u ovom natječaju.*

***Pisana ponuda za sudjelovanje u javnom natječaju mora sadržavati:***

*- podatke o ponuditelju : ime i prezime, OIB, adresu i prebivalište fizičke osobe, odnosno naziv tvrtke, OIB i adresu sjedišta za pravne osobe;*

*- domaće fizičke osobe su dužne priložiti presliku važeće osobne iskaznice, a strane fizičke osobe presliku putovnice;*

*- domaće pravne osobe moraju priložiti izvadak iz sudskog registra, a strane pravne osobe izvadak iz domicilnog registra s ovjerenim prijevodom sudskog tumača na hrvatski jezik;*

*- ponuditelji koji se pozivaju na pravo prednosti osim gore navedenih dokumenata moraju dostaviti: potvrdu Ministarstva obrane, odnosno Ministarstva unutarnjih poslova kojom se dokazuje pravo prvenstva, te potvrdu Hrvatskog zavoda za mirovinsko osiguranje iz koje je vidljivo da osoba koja se poziva na pravo prvenstva nije korisnik mirovine ostvarene temeljem Zakona o pravima hrvatskih branitelja iz Domovinskog rata i članova njihovih obitelji. Potvrde se dostavljaju u izvorniku ili ovjerenoj preslici i ne smiju biti starije od 6 mjeseci;*

*- domaće pravne i fizičke osobe dužne su priložiti izvornik ili ovjerenu presliku potvrde o plaćenim porezima i doprinosima, koja ne smije biti starija od 30 dana od dana objave ovog natječaja;*

 *- brojkama i slovima točno ispisan iznos mjesečne zakupnine koja se nudi po satu korištenja jedne (1) učionice*

 *- opis aktivnosti koju ponuditelj želi provoditi u zakupljenom prostoru*

*Ponuda se izrađuje na način da čini cjelinu. Ponuda se uvezuje jamstvenikom na način da se onemogući naknadno vađenje ili umetanje listova. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja koji će jednim dijelom pokrivati naljepnicu, a drugim dijelom prelaziti s naljepnice na papir.*

*Ponude se dostavljaju  do 30. listopada 2020. godine na adresu:* ***Ekonomska škola Mije Mirkovića Rijeka, Ivana Filipovića 2, 51000 Rijeka****, -  poštom ili neposredno na adresi zakupodavca – u zatvorenoj omotnici s naznakom „NE OTVARAJ – PONUDA ZA NATJEČAJ ZA ZAKUP DIJELA POSLOVNOG PROSTORA“.*

*Otvaranje ponuda održat će se u uredu ravnateljice (na adresi zakupodavca) u srijedu, 4. studenoga 2020. godine u 10,00 sati.*

*Odluka o odabiru najpovoljnije ponude pisanim putem dostavit će se svim ponuditeljima.*

*Ako najpovoljniji ponuditelj odustane od zaključenja ugovora ili ne pristupi njegovom zaključenju, Školski odbor Škole može donijeti odluku o odabiru slijedeće najpovoljnije ponude koja ispunjava uvjete iz javnog natječaja ili poništiti javni natječaj.*

*Nepravovremene i nepotpune ponude neće se razmatrati.*

*Ovaj natječaj objavit će se na mrežnoj stranici Škole.*

 *Ravnatelj*

*\_\_\_\_\_\_\_\_\_\_\_\_\_\_\_\_\_\_\_\_\_*

*Nataša Jokić Nastasić, prof.*